Document ID: 32001D0288

Odločba Komisije
z dne 3. aprila 2001
o spremembi Direktive Sveta 93/53/EGS o minimalnih ukrepih Skupnosti za nadzor določenih bolezni rib v zvezi s seznamom nacionalnih referenčnih laboratorijev za bolezni rib
(notificirano pod dokumentarno številko K(2001) 1012)
(Besedilo velja za EGP)
(2001/288/EC)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 93/53/EGS z dne 24. junija 1993 o minimalnih ukrepih Skupnosti za nadzor določenih bolezni rib [1], kakor je nazadnje spremenjena z Direktivo 2000/27/ES [2], in zlasti člena 18, drugi odstavek, Direktive,
ob upoštevanju naslednjega:
(1) Člen 12(1) Direktive 93/53/EGS določa, da države članice zagotovijo, da se v vsaki državi članici imenuje nacionalni referenčni laboratorij z zmogljivostmi in strokovno usposobljenim osebjem, ki mu omogočajo, da lahko ob vsakem času, zlasti pa ob prvem pojavu obravnavane bolezni, dokaže tip, podtip in varianto ustreznega patogena in potrdi rezultate, dobljene v regionalnih diagnostičnih laboratorijih.
(2) Seznam nacionalnih referenčnih laboratorijev za bolezni rib je naveden v Prilogi A k Direktivi 93/53/EGS.
(3) Ta seznam je treba posodobiti.
(4) Ukrepi, predvideni s to odločbo, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
Priloga A k Direktivi 93/53/EGS se nadomesti s prilogo k tej odločbi.
Člen 2
Ta odločba je naslovljena na države članice.
V Bruslju, 3. aprila 2001

Labels: 7
0
18
6